Tatăl celor trei copii dispăruți i-a cerut ajutorul ministrului Familiei. Intotero: S-a enervat că nu putem interveni peste justiție
Ministra Familiei, Natalia Intotero, a declarat miercuri, la Digi24, că tatăl celor trei copii din județul Hunedoara i-a cerut ajutorul privind sentința definitivă prin care minorii urmau să stea cu mama lor, înainte ca aceștia să fie dați în urmărire generală. În momentul în care i-a spus că nu poate interveni peste o decizie judecătorească, bărbatul „s-a enervat” și a spus că „statul nu ajută cu nimic părinții”, a povestit Intotero.